CELEX: 62008CA0158
Language: el
Date: 2009-06-04 00:00:00
Title: Υπόθεση C-158/08: Απόφαση του Δικαστηρίου (δεύτερο τμήμα) της 4ης Ιουνίου 2009 (αίτηση της Commissione Tributaria Regionale di Trieste, Ιταλία, για την έκδοση προδικαστικής αποφάσεως) — Agenzia Dogane Ufficio delle Dogane di Trieste κατά Pometon SpA [Κοινοτικός τελωνειακός κώδικας — Κανονισμός (ΕΚ) 384/96 — Άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας — Κανονισμός (ΕΚ, Ευρατόμ) 2988/95 — Προστασία των οικονομικών συμφερόντων των Ευρωπαϊκών Κοινοτήτων — Μεταποίηση υπό το καθεστώς της τελειοποίησης προς επανεξαγωγή — Παράνομη πρακτική]

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/18
            
         Απόφαση του Δικαστηρίου (δεύτερο τμήμα) της 4ης Ιουνίου 2009 (αίτηση της Commissione Tributaria Regionale di Trieste, Ιταλία, για την έκδοση προδικαστικής αποφάσεως) — Agenzia Dogane Ufficio delle Dogane di Trieste κατά Pometon SpA
   (Υπόθεση C-158/08) (1)
   
   (Κοινοτικός τελωνειακός κώδικας - Κανονισμός (ΕΚ) 384/96 - Άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας - Κανονισμός (ΕΚ, Ευρατόμ) 2988/95 - Προστασία των οικονομικών συμφερόντων των Ευρωπαϊκών Κοινοτήτων - Μεταποίηση υπό το καθεστώς της τελειοποίησης προς επανεξαγωγή - Παράνομη πρακτική)
   2009/C 180/29
   Γλώσσα διαδικασίας: η ιταλική
   
      Αιτούν δικαστήριο
   
   Commissione Tributaria Regionale di Trieste
   
      Διάδικοι στην υπόθεση της κύριας δίκης
   
   Agenzia Dogane Ufficio delle Dogane di Trieste
   κατά
   Pometon SpA
   
      Αντικείμενο
   
   Αίτηση εκδόσεως προδικαστικής αποφάσεως — Commissione Tributaria Regionale di Trieste — Ερμηνεία των άρθρων 114, 117, στοιχείο γ', 202, 204, 212 και 214 του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1) και του άρθρου 13 του κανονισμού (ΕΚ) 384/96, του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής (ΕΕ L 56, σ. 1) — Εισαγωγές ακατέργαστου μαγνησίου κινεζικής προελεύσεως και καταγωγής στο τελωνειακό έδαφος της Κοινότητας — Εισαγωγές πραγματοποιούμενες με τη διαμεσολάβηση εταιρείας που εδρεύει σε τρίτο κράτος και μη υποκείμενες σε δασμό αντιντάμπινγκ — Μεταποίηση του μαγνησίου στο πλαίσιο καθεστώτος τελειοποιήσεως προς επανεξαγωγή, από εταιρεία που εδρεύει σε κράτος μέλος και συνδέεται με την εταιρεία του τρίτου κράτους — Επανεξαγωγή των παράγωγων προϊόντων στο εν λόγω τρίτο κράτος χωρίς καταβολή εισαγωγικών δασμών — Άμεση πώληση του προϊόντος από το τρίτο κράτος στην εταιρεία του κράτους μέλους που μεταποίησε το προϊόν
   
      Διατακτικό
   
   
               1)
            
            
               Το άρθρο 13 του κανονισμού (ΕΚ) 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας, δεν έχει εφαρμογή εάν δεν υπάρχει απόφαση του Συμβουλίου της Ευρωπαϊκής Ένωσης, ληφθείσα κατόπιν προτάσεως της Επιτροπής των Ευρωπαϊκών Κοινοτήτων, για την επέκταση της εφαρμογής των δασμών αντιντάμπινγκ και στις εισαγωγές ομοειδών προϊόντων ή μερών αυτών από τρίτες χώρες.
            
         
               2)
            
            
               Η πράξη που συνίσταται στη απλή έξοδο από τα σύνορα ενός εμπορεύματος που έχει μεταποιηθεί σε προϊόν που δεν υπάγεται σε δασμούς αντιντάμπινγκ, χωρίς πραγματική πρόθεση επανεξαγωγής, και στην επανεισαγωγή του λίγο αργότερα, δεν μπορεί να υπαχθεί νομίμως στο καθεστώς τελειοποίησης προς επανεξαγωγή. Ο εισαγωγέας που υπήχθη παρανόμως στο καθεστώς αυτό και απέκτησε όφελος υποχρεούται να καταβάλει τους σχετικούς με τα οικεία προϊόντα δασμούς, πέραν των τυχόν διοικητικών κυρώσεων, αστικών ή ποινικών, που προβλέπει η εθνική νομοθεσία. Στο εθνικό δικαστήριο εναπόκειται να εκτιμήσει αν η επίμαχη στην κύρια δίκη πράξη πρέπει ή όχι να κριθεί παράνομη από πλευράς κοινοτικού δικαίου.
            
         
      (1)  ΕΕ C 158 της 21.6.2008.